CELEX: 52015PC0166
Language: et
Date: 2015-04-21 00:00:00
Title: Soovitus: NÕUKOGU OTSUS Euroopa 2019. aasta kultuuripealinna nimetamise kohta Bulgaarias ja Itaalias

EUROOPA
                       KOMISJON
                                              Brüssel, 21.4.2015
                                              COM(2015) 166 final
                                    Soovitus:
                              NÕUKOGU OTSUS
   Euroopa 2019. aasta kultuuripealinna nimetamise kohta Bulgaarias ja Itaalias
ET                                                                              ET
 ---pagebreak---                                            SELETUSKIRI
   Euroopa Parlamendi ja nõukogu 24. oktoobri 2006. aasta otsuses nr 1622/2006/EÜ (millega
   kehtestatakse kultuurisündmusega „Euroopa kultuuripealinn” seotud ühenduse meede
   aastateks 2007 kuni 2019)1 on sätestatud Euroopa kultuuripealinnade nimetamise kord.
   Kooskõlas selle otsuse artikliga 2 nimetatakse alates 2009. aastast Euroopa kultuuripealinnaks
   kaks linna kahest liikmesriigist otsuse lisas esitatud kronoloogilise järjestuse alusel. Aastal
   2019 korraldavad kultuuripealinna üritust Bulgaaria ja Itaalia.
   Euroopa kultuuripealinna nimetamisel Bulgaarias ja Itaalias 2019. aastaks järgitakse allpool
   kirjeldatud menetlust.
   Taotluste esitamise kutse avaldavad asjaomased liikmesriigid hiljemalt kuus aastat enne
   ürituse algust. Kolmeteistkümnest sõltumatust kultuurivaldkonna eksperdist koosnev
   valikukomisjon kutsutakse eelvaliku koosolekuks kokku hiljemalt viis aastat enne ürituse
   algust. Valikukomisjon hindab saadud taotlusi otsuse nr 1622/2006/EÜ artiklis 4 sätestatud
   kriteeriumide kohaselt ja koostab nimekirja kandidaatlinnadest, kes pääsevad edasi ja peavad
   oma taotlusi täiendama.
   Lõppvaliku tegemiseks kutsub iga asjaomane liikmesriik üheksa kuud pärast eelvaliku
   koosolekut kokku valikukomisjoni. Pärast eelvaliku läbinud linnade põhjalikku hindamist
   asjakohaste kriteeriumide alusel esitab valikukomisjon soovituse ühe linna nimetamiseks igast
   asjaomasest liikmesriigist.
   Nende soovituste alusel seab iga liikmesriik üles ühe linna Euroopa kultuuripealinnaks ning
   teavitab sellest Euroopa Parlamenti, nõukogu, komisjoni ja Regioonide Komiteed hiljemalt
   neli aastat enne ürituse kavandatavat algust.
   Euroopa Parlament võib edastada komisjonile oma arvamuse hiljemalt kolm kuud pärast
   nimetamistest teada saamist.
   Nõukogu nimetab komisjoni soovituse alusel asjaomased linnad ametlikult Euroopa
   kultuuripealinnaks selleks aastaks, milleks nad on üles seatud.
   Pärast eespool kirjeldatud kahe vooruga konkursi lõppu esitas valikukomisjon vastavalt
   2014. aasta oktoobris ja 2014. aasta novembris avaldatud aruannetes soovituse, et 2019. aastal
   korraldaksid üritust Plovdiv (Bulgaaria) ja Matera (Itaalia). Bulgaaria ja Itaalia teavitasid
   kandidaatlinna ülesseadmisest Euroopa Parlamenti, nõukogu, komisjoni ja Regioonide
   Komiteed vastavalt 2014. aasta detsembris ja 2015. aasta veebruaris.
   Euroopa Parlament saatis heakskiitva arvamuse komisjonile 2015. aasta märtsis.
   Komisjon esitab kooskõlas otsuse nr 1622/2006/EÜ artikli 9 lõikega 3 nõukogule järgneva
   soovituse Plovdivi ja Matera linna ametliku nimetamise kohta 2019. aasta Euroopa
   kultuuripealinnaks vastavalt Bulgaarias ja Itaalias.
   1
           ELT L 304, 3.11.2006, lk 1.
ET                                                 2                                               ET
 ---pagebreak---                                               Soovitus:
                                       NÕUKOGU OTSUS
         Euroopa 2019. aasta kultuuripealinna nimetamise kohta Bulgaarias ja Itaalias
   EUROOPA LIIDU NÕUKOGU,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 24. oktoobri 2006. aasta otsust nr
   1622/2006/EÜ, millega kehtestatakse kultuurisündmusega „Euroopa kultuuripealinn” seotud
   ühenduse meede aastateks 2007 kuni 2019,2 eriti selle artikli 9 lõiget 3,
   võttes arvesse Euroopa Komisjoni soovitust,
   võttes arvesse 2014. aasta oktoobris ja novembris esitatud valikukomisjoni aruandeid Euroopa
   kultuuripealinnade valimise kohta Bulgaarias ja Itaalias,
   ning arvestades järgmist:
   Arvestades, et otsuse nr 1622/2006/EÜ artiklis 4 osutatud tingimused on täielikult täidetud,
   ON VASTU VÕTNUD KÄESOLEVA OTSUSE:
                                              Artikkel 1
   Bulgaaria linn Plovdiv ja Itaalia linn Matera nimetatakse 2019. aasta Euroopa
   kultuuripealinnadeks.
   2
           ELT L 304, 3.11.2006, lk 1.
ET                                                3                                             ET
 ---pagebreak---                                             Artikkel 2
   Käesolev otsus jõustub järgmisel päeval pärast selle avaldamist Euroopa Liidu Teatajas.
   Brüssel,
                                              Nõukogu nimel
                                              eesistuja
ET                                               4                                         ET